Τάρτα κανέλας (βίντεο)
Μια τάρτα κανέλας με τρεις απολαυστικές υφές. Κάτω έχουμε μια μπισκοτένια ζύμη, στο κέντρο μια μαλακή κρέμα και από πάνω ένα τραγανό κραμπλ κανέλας.
235 γρ. αλεύρι για όλες τις χρήσεις , 90 γρ. ζάχαρη άχνη , 30 γρ. αμύγδαλα λευκά, αλεσμένα σε σκόνη (ή έτοιμη αμυγδαλόσκονη - πωλείται σε ορισμένα σούπερ μάρκετ και μαγαζιά με υγιεινές τροφές, συχνά ως «αλεύρι αμυγδάλου») , 1 αυγό μεσαίου μεγέθους , 120 γρ. βούτυρο αγελάδας (σε θερμοκρασία δωματίου) + λίγο για την ταρτιέρα , 2 γρ. ανθός αλατιού , 100 γρ. αμύγδαλα λευκά, αλεσμένα σε σκόνη (ή έτοιμη αμυγδαλόσκονη) , 100 γρ. βούτυρο αγελάδας, σε θερμοκρασία δωματίου , 100 γρ. άχνη ζάχαρη , 1 αυγό, 10 γρ. κορν φλάουρ , 1 κουτ. γλυκού κανέλα, 150 γρ. αλεύρι για όλες τις χρήσεις, 100 γρ. ζάχαρη, λευκή, κρυσταλλική, 100 γρ. βούτυρο αγελάδας, σε θερμοκρασία δωματίου, 1 κουτ. γλυκού κανέλα, 1 πρέζα αλάτι
Σε ένα μπολ ή απευθείας πάνω σε έναν καθαρό πάγκο εργασίας αδειάζουμε το αλεύρι, κάνουμε μια λακκούβα στο κέντρο και ρίχνουμε εκεί τα υπόλοιπα υλικά.Ξεκινάμε να ζυμώνουμε με τα χέρια μας, παίρνοντας λίγο λίγο αλεύρι από τις άκρες και ενώνοντάς το σταδιακά με το αυγό και το βούτυρο. Ζυμώνουμε μέχρι να γίνει μια ομοιογενής ζύμη. Καλύπτουμε τη ζύμη με μεμβράνη και την αφήνουμε να ξεκουραστεί στο ψυγείο για 30 λεπτά.Σε ένα μπολ βάζουμε όλα τα υλικά και τα ανακατεύουμε με μια μαρίζ μέχρι να γίνει ένα μαλακό και ομοιογενές μείγμα. Αφήνουμε στο ψυγείο για 30 λεπτά.Σε ένα μπολ ή στον πάγκο εργασίας μας ρίχνουμε όλα τα υλικά και ανακατευουμε μέχρι να γίνει μια εύθρυπτη ζύμη, η οποία δεν θα ενοποιείται εντελώς. Την τυλίγουμε σε μεμβράνη και την αφήνουμε κατά μέρος (εκτός ψυγείου), μέχρι να τη χρησιμοποιήσουμε. Βγάζουμε τη ζύμη σουκρέ από το ψυγείο, αφαιρούμε τη μεμβράνη και τη μεταφέρουμε πάνω σε αλευρωμένο πάγκο εργασίας. Την ανοίγουμε με τον πλάστη σε λεπτό φύλλο πάχους 3 χιλιοστών πασπαλίζοντας κάθε τόσο με αλεύρι, για να μην κολλάει. Μεταφέρουμε το φύλλο μέσα σε μια βουτυρωμένη ταρτιέρα διαμέτρου 26 εκ. και το στρώνουμε έτσι που να εφαρμόζει καλά στα τοιχώματα.Με ένα μαχαίρι κόβουμε όση ζύμη εξέχει. Με ένα μέρος από τη ζύμη που περισσεύει πλάθουμε ένα λεπτό φιτίλι και το τοποθετούμε στην περιφέρεια της τάρτας (εσωτερικά της ταρτιέρας). Έπειτα, πιέζουμε με τα δάχτυλά μας ώστε το φιτίλι να απλώσει και να κολλήσει πάνω στη ζύμη που βρίσκεται στα τοιχώματα της τάρτας. Με αυτό τον τρόπο τα «ενισχύουμε» και δεν υπάρχει κίνδυνος να σπάσουν όταν θα ξεφορμάρουμε την τάρτα.Κόβουμε πάλι όση ζύμη εξέχει από τα τοιχώματα. Στρώνουμε πάνω στη ζύμη δύο φύλλα μεμβράνης αφήνοντας τις άκρες τους να εξέχουν και γεμίζουμε την τάρτα με ξερά φασόλια ή με ωμό ρύζι.Γυρνάμε τις άκρες της μεμβράνης προς τα μέσα, διπλώνοντάς τες πάνω από τα φασόλια ή το ρύζι.Ψήνουμε σε προθερμασμένο φούρνο, με αέρα, στους 175°C για 10 λεπτά.Αφαιρούμε τη μεμβράνη με τα φασόλια ή το ρύζι, τρυπάμε τη ζύμη παντού με ένα πιρούνι και την ψήνουμε μόνη της για άλλα 10 λεπτά. Βγάζουμε και αφήνουμε να κρυώσει.Γεμίζουμε την τάρτα με την κρέμα κανέλας.Από πάνω θρυμματίζουμε το κραμπλ, έτσι που να καλύψουμε όλη την επιφάνεια.Ψήνουμε στην ίδια θερμοκρασία για 30 λεπτά.Αφήνουμε την τάρτα να κρυώσει και πασπαλίζουμε την περιφέρεια με άχνη ζάχαρη.
Αλεύρι (ζύμες),Αμύγδαλα